b'\n_START_ARTICLE_\nStray Kids\n_START_SECTION_\n2017: Pembentukan melalui rancangan realiti\n_START_PARAGRAPH_\nPada Ogos 2017, JYP Entertainment (JYPE) mengumumkan secara rasmi rancangan ikhtiar realiti baru untuk melancarkan projek penampilan pertama kumpulan muzik lelaki. Lebih banyak butiran dan iklan acah dikeluarkan dalam dua bulan berikutnya, termasuklah judul rancangan iaitu Stray Kids. Sebelum tayangan perdana rancangan itu, JYPE melancarkan video muzik pertama Stray Kids untuk lagu berjudul "Hellevator", yang kemudiannya dilancarkan sebagai runut promosi dan digital tunggal. Rancangan Stray Kids memulakan tayangannya di saluran Mnet pada 17 Oktober. Walaupun terdapat penyingkiran di dalam rancangan tersebut, ia berakhir dengan kesemua sembilan peserta terpilih sebagai ahli untuk kumpulan yang akan ditubuhkan.\n_START_SECTION_\n2018: Mixtape\n_START_PARAGRAPH_\nBersama-sama dengan pelancaran laman sesawang rasmi Stray Kids, JYPE mengumumkan pelancaran album mini (EP) prapenampilan sulung berjudul Mixtape. EP ini mengandungi tujuh buah runut yang ditulis dan digubah bersama oleh ahli kumpulan, termasuklah lagu "Hellevator" yang pernah dilancarkan sebelumnya dan lagu-lagu lain yang dipersembahkan ketika di dalam rancangan. Mixtape dan video persembahan runut promosi kedua berjudul "Grrr Hukum Jumlah" (tajuk asal: Grrr \xec\xb4\x9d\xeb\x9f\x89\xec\x9d\x98 \xeb\xb2\x95\xec\xb9\x99), dilancarkan pada 8 Januari 2018.'